Kolding Hallerne, TRE-FOR Arena og fra 2015  Sydbank Arena,  er et kompleks af bygninger, hovedsageligt beregnet til sportsaktiviteter og forskellige møder og arrangementer. Komplekset ligger i Koldings sydlige bydel og består af 3 sportshaller (1 multihal), 4 håndboldbaner, 10 bowlingbaner, 4 keglebaner, mødefaciliteter, sportel og en restaurant. Den største hal har plads til ca. 2200 siddende tilskuere og ca. 1000 stående og er hjemmebane for Håndboldliga-holdet KIF Kolding København, delt med Brøndby Hallen. Hvis der skal holdes koncert i hallen, er der plads til ca. 4200 stående gæster. Sportellet har 55 værelser og plads til 174 gæster. Komplekset har 5000 m² under tag og der er 10 m loftshøjde. Sydbank er hovedsponsor hvorfra navnet kommer.